Liput: 28 € Lapsi / opiskelija: 19 € Perhe: 85 €
Maailman vahvin tyttö levittää elämäniloa Seinäjoen kaupunginteatterin suurella näyttämöllä!
Pikkukaupunkiin ilmestyy yllättäen lapsonen, joka asettuu asumaan vanhaan huvilaan. Seuranaan hänellä on lemmikkiapina ja hevonen. Mutta missä ovat isä ja äiti? Pepin isä seilaa maailman meriä rosvolaivan kapteenina ja äiti on enkelinä taivaassa. Oranssinpunaiset hiuksensa Peppi solmii kahdelle eri suuntaan sojottavalle letille siis ihan itse. Ja niin hän hoitaa kaiken muunkin huushollinpitonsa, aivan itse. Nokkela luonnonlapsi käyttäytyy aikuisia kohtaan kurittomasti ja pyörittää mielensä mukaan kaikkia: kultakolikoita halajavia rosvoja, kiusankappaleita, sirkuksen voimamiestä ja viranomaisiakin. Mutta toisia lapsia ja kaikkein pienimpiä kohtaan hän on lojaali ja reilu. Tämän saavat todistaa kerta toisensa jälkeen Pepin uudet ystävät Tommi ja Annikka.
Pikkukaupunkiin ilmestyy yllättäen lapsonen, joka asettuu asumaan vanhaan huvilaan. Seuranaan hänellä on lemmikkiapina ja hevonen. Mutta missä ovat isä ja äiti? Pepin isä seilaa maailman meriä rosvolaivan kapteenina ja äiti on enkelinä taivaassa. Oranssinpunaiset hiuksensa Peppi solmii kahdelle eri suuntaan sojottavalle letille siis ihan itse. Ja niin hän hoitaa kaiken muunkin huushollinpitonsa, aivan itse. Nokkela luonnonlapsi käyttäytyy aikuisia kohtaan kurittomasti ja pyörittää mielensä mukaan kaikkia: kultakolikoita halajavia rosvoja, kiusankappaleita, sirkuksen voimamiestä ja viranomaisiakin. Mutta toisia lapsia ja kaikkein pienimpiä kohtaan hän on lojaali ja reilu. Tämän saavat todistaa kerta toisensa jälkeen Pepin uudet ystävät Tommi ja Annika.
Metsolan odotettu pop up Seinäjoen Ideaparkin keskusareenalla viikonloppuna
Metsola pop up Ideaparkin Keskusareenalla 13.-15.3. avoinna pe 9-20, la 10-18, su 12-18
Helena Petäistön Kuohuva Eurooppa -luento
Toimittaja ja tietokirjailija Helena Petäistön suosittu esitys Kuohuva Eurooppa Seinäjoella
Toimittaja ja tietokirjailija Helena Petäistön luento Kuohuva Eurooppa Seinäjoen kaupungintalolla tiistaina 25.2. klo 18.00. Tilaisuudessa myynnissä Helenan kirjoja signeerattuna. Tervetuloa, tilaisuus on kaikille avoin! Järjestäjänä Seinäjoen Suomi-Ranska yhdistys ry. Helena Petäistö on pitkäaikainen Pariisin ja Brysselin kirjeenvaihtaja. Hän on yksi Suomen tunnetuimmista ulkomaankirjeenvaihtajista ja journalisteista. Petäistö on raportoinut monipuolisesti ja syvällisesti yli kolmen vuosikymmenen ajan Ranskan ja Euroopan Unionin asioista. Hän on kirjoittanut useita Ranskaa ja Ranskan politiikkaa sekä Euroopan kaupunkeja ja matkailua koskevia kirjoja. Kirjeenvaihtajan työn jälkeen hän jatkaa sujuvasanaisena kolumnistina ja suosittuna esitelmöitsijänä. Petäistö on palkittu mm. Ranskan Kunnialogioonan upseerimerkillä ja Suomen Kuvalehden journalistipalkinnolla. Hänet nimitetään Oulun yliopiston kunniatohtoriksi tämän vuoden toukokuussa.
Seinäjoen kaupungintalo, valtuustosali. Os. Kirkkokatu 6
Tämä fantastinen komedia saapuu vihdoin Seinäjoelle. Katsoja, yritä pysyä tuolillasi!
Etelä-Pohjanmaan Polytekninen Draamaseura (yksi innokkaimpia alueemme harrastajateatteriryhmiä!) on vihdoin löytänyt voimavaroilleen sopivan näytelmän, kunnon brittiläisen murhamysteerin. Roolitus on täydellinen, lavasteet ja rekvisiitta verrattomat. Kaikki on valmista, ensi-ilta saa tulla! Mutta. Kaikki mikä voi mennä pieleen, menee pieleen. Poskettoman kaaoksen keskellä urheat amatöörinäyttelijät joutuvat käyttämään kaiken taitonsa, notkeutensa ja sinnikkyytensä saadakseen vietyä tarinan maaliin – ja yleisö ulvoo naurusta! Näytelmä joka menee pieleen sai alkunsa brittiläisten näyttelijäopiskelijoiden pubiin tekemästä hupikomediasta. Nyt se on ylistetty ja huippupalkintoja kerännyt kansainvälinen hitti. Komedian ohjaa Kalle Lamberg.
Ingmar Bergmanin Syyssonaatti on näytelmä nähdyksi tulemisen tarpeesta ja uudesta mahdollisuudesta – sekä äidistä ja tyttärestä.
Charlotte on kansainvälisen uran tehnyt pianisti. Kesken kiertuekiireiden hän pakottautuu vierailulle aikuisen tyttärensä luo. Jännitteitä on ilmassa, onhan edellisestä tapaamisesta ehtinyt kulua jo seitsemän vuotta. Syyssonaatti on alkujaan ruotsalaisen mestariohjaajan Ingmar Bergmanin palkittu elokuva vuodelta 1978. Jukka Keinosen ohjaus karistaa kannoiltaan Bergmanin varjon ja keskittyy ihmisiin tässä ja nyt. Epookista riisuttu tulkinta haluaa mieluummin haastaa kuin syyttää. Esitys kutsuu sovitukseen, anteeksiantoon ja uuteen alkuun. Charlotte on yleisön rakastaman, eläkkeelle siirtyvän näyttelijän Sari Jokelinin jäähyväisrooli Seinäjoen kaupunginteatterissa. Esitykset Elissa näyttämöllä alkavat aina 15 minuuttia yli tasan.
Arvo Salon ja Kaj Chydeniuksen vuonna 1966 kantaesityksensä saanut legendaarinen musiikkinäytelmä nähdään nyt ensimmäistä kertaa ammattiteatterissa Pohjanmaalla
Lapualaisooppera kuvaa vihan ja väkivallan täyttämää aikaa, 1930-luvun kahtiajakautunutta kansaa ja oikeistoradikalismin nousua – maata jossa ei ole oikeutta elää muulla kuin valkoisella miehellä. Juha Luukkosen uusi sovitus kertoo sekin Lapuan liikkeen nousun, uhon ja tuhon, mutta kiertyy samalla suoraan tämän päivän Suomeen ja kysyy minne me olemme matkalla nyt, vuonna 2019? Näyttämöllä kuullaan ja nähdään koko Seinäjoen kaupunginteatterin näyttelijäkunta.
Vanha teatteri (Nuorisokeskus) Puskantie 3, 60100 Seinäjoki